**Μετεγγραφές Φοιτητών/τριών Ακαδημαϊκού Έτους 2023-2024**

Καλούνται οι φοιτητές/τριες των οποίων η αίτηση μετεγγραφής/μετακίνησης κυρώθηκε στους Πίνακες από το Υπουργείο Παιδείας, Θρησκευμάτων & Αθλητισμού, να υποβάλουν **στη Γραμματεία** του Τμήματος υποδοχής τους, στο Πανεπιστήμιο Δυτικής Αττικής (Πα.Δ.Α.), **έως και την Δευτέρα 4 Δεκεμβρίου 2023**, τα παρακάτω:

α) την αίτηση μετεγγραφής, όπως αυτή εξάγεται από την ηλεκτρονική εφαρμογή του Υπουργείου Παιδείας, Θρησκευμάτων & Αθλητισμού και

β) τα δικαιολογητικά που αναγράφονται στην παραπάνω Αίτηση, σύμφωνα με τη δέσμευσή τους σε αυτή\*.

\*Σ.Σ.: Επισημαίνεται ότι στις περιπτώσεις που δεν υπεβλήθη δήλωση αποποίησης μέσω του Πληροφοριακού Συστήματος, η αποποίηση θα γίνεται με την υποβολή Υπεύθυνης Δήλωσης, θεωρημένης για το γνήσιο της υπογραφής, στο Τμήμα/Σχολή Υποδοχής, σύμφωνα με τα οριζόμενα στην περ. β΄ της παρ. 1 του άρθρου 13 της με αριθμ. 142413/19-10-2020 Απόφασης του Υφυπουργού Παιδείας και Θρησκευμάτων (Β΄ 4617).

Η **αίτηση και τα δικαιολογητικά** μπορούν να αποσταλούν **ηλεκτρονικά στο email της Γραμματείας** **tourism@uniwa.gr** του ΤΜΗΜΑΤΟΣ ΔΙΟΙΚΗΣΗΣ ΤΟΥΡΙΣΜΟΥ του ΠΑ.Δ.Α. με **ΘΕΜΑ: ΑΙΤΗΣΗ ΜΕΤΕΓΓΡΑΦΗΣ\_ΕΠΩΝΥΜΟ ΟΝΟΜΑ (π.χ.: ΑΙΤΗΣΗ ΜΕΤΕΓΓΡΑΦΗΣ\_ ΔΗΜΗΤΡΙΟΥ ΝΙΚΟΛΑΟΣ)** και να επισυναφθούν μόνο **ως αρχεία μορφής pdf**. Άλλου τύπου αρχεία (φωτογραφίας, κ.λπ.) δεν είναι αποδεκτά.

**Μετά την 4/12/2023 (ημερομηνία λήξης υποβολής των αιτήσεων) θα διενεργηθεί έλεγχος όλων των δικαιολογητικών σύμφωνα με τα οριζόμενα στις σχετικές διατάξεις, προκειμένου να ολοκληρωθεί η διαδικασία μετεγγραφής / μετακίνησης.**

**Στη συνέχεια, θα αναρτηθεί νέα ανακοίνωση που θα ενημερώνει τους/τις φοιτητές/τριες για να προχωρήσουν σε διαγραφή από το Τμήμα προέλευσής τους και εγγραφή τους στο οικείο Τμήμα του ΠΑ.Δ.Α.**